L 58/1474
HR
Službeni list Europske unije
23.2.2023.
KOMISIJA PILOT-PROJEKTI
POGLAVLJE PP 07 — ULAGANJA U LJUDE, SOCIJALNU KOHEZIJU I VRIJEDNOSTI (nastavak) PP 07 23
(nastavak)
PP 07 23 02
(nastavak) — poboljšanje zdravlja zaposlenika i smanjenje njihova stresa, — omogućavanje duljeg radnog vijeka, — otvaranje novih radnih mjesta, — pomlađivanje dobne strukture u poduzeću, — provedba u kvalificiranim organizacijama i povećanje odgovornosti svih radnika (s obzirom na to da bi i rukovoditelji u prosjeku radili manje, svim se radnicima daje prilika da povećaju svoje odgovornosti), — poboljšanje pristupa cjeloživotnom učenju (posebno u MSP-ovima), — porast korištenja najskupljih strojeva i veći raspon radnog vremena za kupce...
Koji je ishod tih iskustava?
U čemu su bili uspješni?
U čemu su bili neuspješni?
Cilj ovog pilot-projekta omogućiti je što potpuniju i pragmatičnu procjenu eksperimenata koji se odnose na organizaciju radnog vremena.
Ta bi se analiza predstavila donositeljima društvenih i političkih odluka.
Analiza će biti dostupna i u obliku edukativnih materijala (infografike, videozapisi itd.) kako bi se opća javnost informirala o dobrim praksama koje se primjenjuju u inovativnim poduzećima u različitim državama članicama.
Konkretno, pilot-projekt sastojat će se od organiziranja sastanaka s različitim dionicima uključenima u provedbu politika radnog vremena: poslodavcima, donositeljima odluka, članovima akademske zajednice, sindikatima itd.
kako bi se dokumentirao učinak tih politika na različite sastavnice društva.
Sadržaj tih sastanaka dokumentirat će se i biti vidljiv što većem broju ljudi, posebno putem seminara, internetskih seminara, videozapisa i izvješća.
Učinak ovog pilot-projekta mjerit će se po publici do koje su ti različiti edukativni materijali uspjeli doprijeti.
Tema organizacije radnog vremena u određenim zemljama može izazvati društvene napetosti.
Dokumentacijski rad koji poslodavcima, radnicima i drugim dionicima daje glas na temelju konkretnih uspješnih iskustava u širokom rasponu sektora (MSP-ovi i velika poduzeća, javna i privatna poduzeća, socijalna ekonomija itd.) može pružiti vrlo pozitivan doprinos europskom socijalnom dijalogu.
Ovaj pilot-projekt sastojat će se od dviju glavnih faza:
1.
Prvi sastanci u nekoliko zemalja (barem: Njemačka, Švedska, Francuska, Španjolska, Belgija, Portugal, Nizozemska i Češka...) te 2023. organizacija seminara u raznim europskim gradovima.
2.
Prvi dokumenti u pisanom obliku, infografike i videozapisi objavit će se 2024.